Bya Elisa Nicholas Ssekitende
Kkooti e Masaka eyongezzaayo ennaku ez’okutandika okuwulira omusango ogwawawaabirwa Mufti wa Uganda Sheikh Shaban Ramdahan Mubajje, okutuuka ng’ennaku z’omwezi 28 omwezi ogw’okuna Omwaka guno, enjuuyi zombi zisooke zimale okugezaako ku kkubo ery’okukkaanya.
Mu Kkooti Olwaleero Mufti Mubajje eyali yayitibwa okubaawo mu Buntu Talabiseeko, Kyokka ng’akyiikiriddwa abakulembeze b’obusiraamu abali wansi we okuli Sheikh Badru Wasajja, District Kathi wa Ssembabule Sheikh Abdallah Ssemakula wamu nebanna Mateeka be, abasabye wabeewo okukkaanya ekintu Omulamuzi ky’akkirizza.
Oludda oluwaabi Lukulembeddwaamu Sheikh Ismail Weraga, nebanna Mateeka baabwe aba Lukaawa Bashir and Co Advocates abategeezezza nti bagala okuteeseganya nemubajje nga Baddizibwa Ettaka lyaabwe eriwezaako Square Miles Ettaano nga Liri mu Ggombolola y’e Ntuusi mu District ey’e Ssembabule. Bano basanyukidde eky’omulamuzi okukkiriza omusango gusigale mu Kkooti, wadde nga Waliwo okuteesa.
Ab’oludda lwa Mufti Mubajje nga Bakulirwa Kathi Abdallah Ssemakula bategeezezza nti eky’okuteesa Kirungi, kubanga Kigonjoola Byonna.
nso_Latn lug_Latn lug_Latn lug_Latn lug_Latn